Zborov (distrikto Bardejov)

eta|maldekstra|250ra|Burgo super Zborov
Zborov, hungare Zboró germane Sborau im Scharosch estas vilaĝo kaj municipo en Slovakio.

 Situo 
Zborov situas en valo de rojo, laŭ ĉefvojo Svidník-Bardejov. La lasta urbo troviĝas je 9 km.

 Historio 
 Burgo 
Fortikaĵo nomata "Makouicha" konstruiĝis supozeble en 1270. La unua mencio okazis pri la burgo en 1347. En 1548 ĝi estis modernigita. Dum regado de Emeriko Thököly ĝi estis grava centro, tamen en 1684 la Habsburgoj okupis kaj detruis ĝin.

 Vilaĝo 
La unua mencio okazis pri la vilaĝo en 1355 en latina esprimo "Villam Zbro et in ipsa capellam et molemdinum" (=vilaĝo Zbro kun kapelo kaj muelejo). En 1492 la poloj detruis ankaŭ tiu ĉi vilaĝon. Baldaŭe la vilaĝo iĝis kampurbo. En 1910 laŭ la popolnombrado vivis en Zboró 2205 homoj, (slovakoj en majoritato, germanoj, poloj kaj ciganoj en minoritato). En 1915 pro la militado la urbeto parte detruiĝis. Ĝis Traktato de Trianon la komunumo apartenis al Hungara reĝlando, al Sáros, al distrikto de Bártfa, poste al Ĉeĥoslovaka respubliko, dum la 2-a mondmilito kaj ekde 1993 al Slovakio.

 Vidindaĵoj 
 ruino de la burgo sur montopinto 450 m alta
 romkatolika baroka preĝejo de 1655, en 1901 renovigita
 kapelo nomata Rákóczi
 kastela preĝejo omaĝe al Sankta Sofia de 1640, en 1731 trakonstruita
 tombeja kapelo omaĝe al Kristo el la 18-a jarcento
 kapelo omaĝe al Sankta Anna proksimume en 1700
 kapelo de 1757, en la 19-a jarcento renovigita
 kapelo omaĝe al Sankta Triunuo el la 19-a jarcento
 kapelo de 1875
 skulptaĵo pri Immaculata el la 18-a jarcento
 renesanca kastelo de Serédy [ŝerEdi] el la 16-a jarcento, dum la socialismo bruldetruiĝis, nun ĝi estas ruina
 milita tombejo de 1992 por germanaj falintoj

 Famuloj 
 en la iama Zboró naskiĝis:
 hungara kameraisto Barnabás Hegyi
 hungara kanoniko Barnabás Tost
 en la iama Zboró mortis en 1676 Francisko Rákóczi la 1-a

Kategorio:Municipoj en distrikto Bardejov